Kronprinsessen avlyser gallamiddag på grunn av ryggproblemer
Kronprinsessen har fått problemer med ryggen som gjør at kveldens arrangement blir for omfattende, opplyser Slottet. Kronprinsessen deltok i mottaket av det polske presidentparet mandag formiddag, men deltar ikke på kveldens gallamiddag. Har du fått med deg denne? Mette-Marit svarte på nynorsk-kritikken Tidligere har nakkeproblemer forfulgt kronprinsessen siden hun hadde et fall i Ukraina i 2008. Hun pådro seg da en hjernerystelse og var sykmeldt i tre uker. En nakkeskade ble også påvist etter fallet. I 2010 var hun igjen sykmeldt i tre uker, denne gangen var det slitasjeskader i nakken som var årsaken. I 2013 ble kronprinsessen operert for nakkeproblemene. I 2006 kunne ikke kronprinsessen stille på åpningen av Schizofrenidagene i Stavanger fordi hun hadde kink i ryggen. Er du også av dem som har mye vondt i ryggen? Forskere ved NTNU tror de kan helbrede med ny teknologi.
Kronprinsesse Mette-Marit deltar ikke på kveldens gallamiddag for det polske presidentparet på grunn av ryggproblemer.